CELEX: 62017TN0283
Language: da
Date: 2017-05-15 00:00:00
Title: Sag T-283/17: Sag anlagt den 15. maj 2017 — SH mod Kommissionen

17.7.2017   
            
            
               DA
            
            
               Den Europæiske Unions Tidende
            
            
               C 231/35
            
         Sag anlagt den 15. maj 2017 — SH mod Kommissionen
   (Sag T-283/17)
   (2017/C 231/44)
   Processprog: fransk
   
      Parter
   
   
      Sagsøger: SH (ved advokat N. de Montigny)
   
      Sagsøgt: Europa-Kommissionen
   
      Sagsøgerens påstande
   
   Sagen antages til realitetsbehandling, og sagsøgeren gives medhold:
   
               —
            
            
               Det fastslås, at artikel 2, stk. 2, tredje afsnit, i bilag VII til tjenestemandsvedtægten er ulovlig.
            
         
               —
            
            
               Afgørelsen truffet af Kontoret for Forvaltning og Fastsættelse af Individuelle Rettigheder (herefter »PMO«) den 13. juli 2016, og i det omfang, det er relevant, afgørelsen af 3. februar 2017 om udtrykkeligt afslag på klagen, annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende vedrører en ulovlighedsindsigelse mod afgørelsen af 13. juli 2016, eftersom den er baseret på anvendelsen af artikel 2, stk. 2, tredje afsnit, i bilag VII til tjenestemandsvedtægten, der tilsidesætter forbuddet mod forskelsbehandling på grund af nationalitet og/eller på grundlag af herkomst, princippet om ligestilling, retten til uddannelse, beskyttelsen af barnets tarv, proportionalitetsprincippet og princippet om at legitimere enhver fravigelse af de i chartret fastsatte rettigheder.
            
         
               2.
            
            
               Andet anbringende vedrører en retlig fejl og tilsidesættelse af princippet om god forvaltningsskik, idet afgørelsen af 13. juli 2016 er baseret på en ulovlig bestemmelse i vedtægten.